Kallis publik, täname teid möödunud hooaja eest.  Rakvere Teater on teiega taas  septembri alguses. Suvel on endiselt avatud  Teatrikohvik. Kuigi sel suvel Rakvere Teater rohkem etendusi ei mängi, osalevad meie näitlejad ja lavastajad erinevates suveprojektides üle Eesti. Lähemalt vaata  siit.    Sügisel ootab teid 2. septembril veebipidu uuenenud kodulehel, samal päeval esietendub seikluslik koguperelavastus  Muumitroll ja Sabatäht. 6.-10. septembrini võtab Rakvere Teater kahe lavastusega osa Eesti Teatri Festivalist Draama 2011. Ning 23. septembril jõuab lavale Margus Karu noorteromaanil põhinev  Nullpunkt, mille trupi enamus moodustub Viljandi Kultuuriakadeemia näitlejatudengitest. Sügisel läheb Eesti ringreisile  Väike Mukk.    Sügishooaja piletid on juba saadaval, mängukava näeb  siin. Rakvere Teatri kassa on 22. augustini suvepuhkusel, kuid pileteid saab osta iga päev kell 9-23 Rakvere Teatri kohvikust, tel 32 95 420; Piletimaailma müügikohtadest üle Eesti või internetist piletimaailm.com. Internetis on müügil ainult täishinnaga piletid.